b'\n_START_ARTICLE_\nMorgan (film)\n_START_SECTION_\nVsebina\n_START_PARAGRAPH_\nLee Weathers je samozavestna mlada \xc5\xbeenska, ki dela za genetsko podjetje SynSect. Eden izmed njihovih eksperimentov je tudi \xc4\x8dlove\xc5\xa1ki hibrid Morgan, ki je pametnej\xc5\xa1i od ljudi. Lee mora preiskati okoli\xc5\xa1\xc4\x8dine incidenta, v katerem je Morgan z nalivnim peresom zabodla v oko dr. Kathy Grieff. Pri ve\xc4\x8derji Lee skupaj z osmimi preiskovalci in vodilnima znanstvenikoma dr. Lui Cheng in dr. Simonom Zieglerjem debatira o incidentu v Helsinkih, kjer je bilo ubitih 21 raziskovalcev._NEWLINE_Psiholog dr. Alan Shapiro prispe, da bi ocenil Morgan, vendar ga to ubije ko jo za\xc4\x8dne izzivati. Lee se zato odlo\xc4\x8di, da je Morgan preve\xc4\x8d nevarna in da se je je treba znebiti. Toda znanstveniki, ki Morgan poznajo \xc5\xbee od rojstva, je ne morejo ubiti. Ko jo sku\xc5\xa1a ubiti Lee, jo znanstveniki zaprejo v kletko, v kateri je bila pred tem Morgan. Skupaj z Morgan sku\xc5\xa1ajo pobegniti, vendar jih Morgan vse pobije, medtem ko Ziegler naredi samomor._NEWLINE_V hi\xc5\xa1i dr. Cheng posneme opravi\xc4\x8dilo zaradi neuspeha eksperimenta, v katerem namigne, da podjetje razvija ljudi za uporabo kot oro\xc5\xbeja. Morgan je bil njihov zadnji eksperiment, v katerem so posku\xc5\xa1ali dodati ve\xc4\x8d \xc4\x8dlove\xc5\xa1kih \xc4\x8dustev, a da so ugotovili, da je bilo rezultat te\xc5\xbeje nadzorovati. Ko dr. Cheng kon\xc4\x8da, vstopi v sobo Morgan in jo zadu\xc5\xa1i. Lee pobegne iz celice in sku\xc5\xa1a zaustaviti Morgan, vendar ta vzame avto in pobegne z dr. Amy Menser, za katero Morgan meni, da je njena edina prava prijateljica._NEWLINE_Lee in Skip Vronsky za\xc4\x8dneta slediti paru. Lee naro\xc4\x8di Skipu, naj po\xc4\x8daka v avtomobilu, medtem ko bo ona od\xc5\xa1la naprej sama. Morgan in Lee imata kon\xc4\x8dni dvoboj, v katerem se zdi, da sta enako mo\xc4\x8dni in hitri. Lee nazadnje le uspe ubiti Morgan, nato pa ubije \xc5\xa1e Menserjevo in Skipa ter se tako znebi pri\xc4\x8d._NEWLINE_Vodstvo SynSecta sedi v konferen\xc4\x8dni sobi in mirno razpravlja o tem, kaj se je zgodilo. Razkrijejo, da je Lee pravzaprav zgodnej\xc5\xa1i, manj \xc4\x8dustven prototip \xc4\x8dlove\xc5\xa1kega hibridnega oro\xc5\xbeja in sklenejo, da je bolj\xc5\xa1i model kot Morgan.'